C 47/96
HU
Az Európai Unió Hivatalos Lapja
2023.2.7.
2022. július 6., szerda
43. felhívja a bosznia-hercegovinai hatóságokat, hogy fokozzák a nyugat-balkáni integráció elmélyítése érdekében egy közös regionális piac létrehozására, valamint az uniós csatlakozási folyamat egyik mérföldköveként a régióban a személyek, áruk, szolgáltatások és a tőke szabad mozgásának megteremtésére és garantálására irányuló erőfeszítéseiket; hangsúlyozza, hogy a Nyugat-Balkánon zajló valamennyi regionális gazdasági együttműködésnek és programnak inkluzívnak és mind a hat ország számára elfogadhatónak kell lennie, egyenlő alapon biztosítva az együttműködést, ugyanakkor tovább erősítve igazodásukat az uniós normákhoz és vívmányokhoz; ezzel összefüggésben óvatosságra int a „Nyitott Balkán” kezdeményezést illetően, mivel az nem terjed mi mind a hat országra; meggyőződése továbbá, hogy annak az uniós jogszabályokra kell épülnie, és hozzá kell járulnia az uniós integrációs folyamatokhoz; 44. emlékeztet arra, hogy a gázra és a villamos energiára, a megújuló energiaforrásokra, az energiahatékonyságra és az éghajlatra vonatkozóan jobb állami szintű jogszabályok elfogadására van szükség, amelyek a szénről való fenntartható társadalmi-gazdasági átállást és az energiaszegénység jelentős enyhítését eredményezik, valamint a környezetvédelmi jogszabályok harmonizációja és egy környezetvédelmi stratégia elfogadása révén fokozni kell a környezet- és természetvédelmet és a zöld átállásra irányuló törekvéseket; sürgeti Bosznia-Hercegovina hatóságait, hogy az európai zöld megállapodással és a Nyugat-Balkánra vonatkozó zöld menetrenddel összhangban biztosítsanak nagyobb összhangot az éghajlatvédelemmel és az energiával kapcsolatos uniós normákkal és politikai célkitűzésekkel; 45. felszólítja Bosznia-Hercegovinát, hogy fejezze be a nemzeti energia- és klímaterv kidolgozását a 2030-ig tartó időszakra vonatkozó szükséges energiapolitikai és éghajlatvédelmi törekvésekkel összhangban; 46. tudomásul veszi a helyi környezetvédő és civil társadalmi szervezetek által kezdeményezett pozitív környezetvédelmi fejleményeket; sürgeti Bosznia-Hercegovinát, hogy tartsa tiszteletben polgárainak a folyók védelmére vonatkozó felhívásait, különösen az infrastrukturális projektek és más közjavak kivitelezése során; 47. aggodalmát fejezi ki a szénenergia-termelési kapacitások növelésére vonatkozóan napirenden lévő tervek miatt; nagyobb, a beruházásokat irányító és az átképzésre szoruló munkavállalókat támogató erőfeszítésekre szólít fel a megújuló energiákon, az energiahatékonyságon és az energiapiac integrációján alapuló, az éghajlatváltozás hatásaival szemben ellenállóképes és fenntartható energetikai átmenet elérése érdekében; sürgeti a bosznia-hercegovinai hatóságokat, hogy hagyjanak fel a kínai finanszírozású új széntermelő létesítmények létesítésével, amelyek ellentétesek az uniós állami támogatási szabályokkal és az ország zöld menetrenddel kapcsolatos kötelezettségvállalásaival; 48.
ajánlja, hogy az állami beruházásokat olyan fenntartható projektekre összpontosítsák– teljes mértékben kihasználva a Nyugat-Balkánra vonatkozó gazdaságélénkítési és beruházási tervet –, amelyek célja, hogy előmozdítsák a szociális piacgazdaságot, megkönnyítsék a zöld és digitális átállást, és csökkentsék a súlyos levegőszennyezést, annak több országra kiterjedő formájában is; hangsúlyozza, hogy az ökológiai szempontból érzékeny ágazatokban – az átláthatóság növelése érdekében a helyi közösségek, a civil társadalom és független szakértők érdemi bevonásával – jelentősen javítani kell az előzetes környezeti hatásvizsgálatokat, továbbá hatékonyabban kell üldözni a környezeti bűncselekményeket; 49. hangsúlyozza, hogy Bosznia-Hercegovina szuverenitását tiszteletben kell tartani a bosznia-hercegovinai infra­ strukturális projektek, különösen a harmadik országbeli vállalatok részvételével zajló projektek végrehajtása során;
Jogállamiság 50. hangsúlyozza, hogy a jogállamiság és az igazságügyi reform képezi a demokratikus átalakulás gerincét, mert ezek biztosítják a jogbiztonságot, az átláthatóságot, az igazságszolgáltatáshoz való hozzáférést és a megkülönböztetésmentessé­ get; 51. sürgős intézkedéseket szorgalmaz a kiterjedt szelektív igazságszolgáltatás, az állam foglyul ejtése, a nepotizmus, a haveri részrehajlás, a magas szinten elkövetett korrupció és a bűnözés beszivárgása elleni küzdelem érdekében, többek között a bírói feddhetetlenséget, a vagyonvizsgálatot, az összeférhetetlenséget, a közbeszerzést, az információhoz való hozzáférést, a tanúvédelmet és az állami tulajdonú vállalatok szerkezetátalakítását érintő jogszabályok régóta esedékes aktualizálása révén; megismétli, hogy az igazságszolgáltatás szakmaiságának és integritásának javítása érdekében a 14 fő prioritás és a 2019.
évi Priebe-jelentés ajánlásai alapján sürgős, egész Bosznia-Hercegovinára kiterjedő igazságügyi reformra van szükség, amely biztosítja az igazságszolgáltatás teljes intézményi és pénzügyi függetlenségét, megoldja a fennálló jelentős ügyhátralékot, és megerősíti az igazságügyi szereplők teljesítményének nyomon követését; sajnálatát fejezi ki amiatt, hogy e reformot a politikai és igazságügyi tisztségviselők hátráltatják;